b'\n_START_ARTICLE_\nSostro\n_START_PARAGRAPH_\nSostro je predmestno ljubljansko naselje vzhodno od sredi\xc5\xa1\xc4\x8da na nadmorski vi\xc5\xa1ini 282 m. Najla\xc5\xbeji dostop je po Litijski cesti, po kateri potekajo tudi mestne avtobusne linije \xc5\xa1t. 13, 24 in 26, ki povezujejo Sostro z \xc5\xbdupan\xc4\x8di\xc4\x8devo jamo za Be\xc5\xbeigradom, Vev\xc4\x8dami, Malim Lipoglavom in Tujim Grmom. Mimo Sostra te\xc4\x8de potok Gobov\xc5\xa1ek oz. Dobrunj\xc5\xa1\xc4\x8dica. Ob cesti, ki vodi proti vasem Sadinja vas, Podlipoglav in Mali Lipoglav, stoji mogo\xc4\x8dna cerkev, in sicer Cerkev svetega Lenarta. V Sostrem so po\xc5\xa1ta, osnovna \xc5\xa1ola, trgovina, vrtec, bencinska \xc4\x8drpalka, pekarna in gostilna.'